Id-dewmien fin-negozjar tar-riformi tal-politika agrikola tal-UE mhux se jaffettwa d-dħul tal-bdiewa. Matul il-plenarja, il-Parlament approva proposta li tiżgura tranżizzjoni bla xkiel. Il-leġiżlazzjoni eżistenti dwar il-Politika Agrikola Komuni (PAK) se tiġi sostitwita b'qafas ġdid għall-perjodu 2021-2027 iżda d-dewmien fin-negozjati l-ġodda tal-PAK ifisser li huwa meħtieġ perjodu tranżitorju biex jiġi żgurat li l-bdiewa ma jitilfux d-dħul tagħhom u li l-produzzjoni agrikola fl-UE tkun garantita. Il-Politika Agrikola Komuni, li tnediet fl-1962, għandha l-għan li ttejjeb il-produttività agrikola, tippromwovi l-iżvilupp rurali u tindirizza l-isfidi ambjentali u klimatiċi, kif ukoll tiżgura li l-bdiewa jkollhom introjtu tajjeb. Il-Politika Agrikola Komuni, li tnediet fl-1962, għandha l-għan li ttejjeb il-produttività agrikola, tippromwovi l-iżvilupp rurali u tindirizza l-isfidi ambjentali u klimatiċi, kif ukoll tiżgura li l-bdiewa jkollhom introjtu tajjeb. Dawn l-għanijiet jinkisbu permezz ta': Appoġġ għad-dħul permezz ta' pagamenti diretti biex tiġi żgurata l-istabbiltà tad-dħul għall-bdiewa; Benefiċċji għal biedja li ma tagħmilx ħsara lill-ambjent u li tieħu ħsieb il-pajżaġġ; Miżuri tas-suq li jgħinu biex jiġu indirizzati t-tnaqqis fid-domanda u l-provvista żejda; Miżuri tal-iżvilupp rurali biex jiġu indirizzati sfidi speċifiċi fiż-żoni rurali. Għalkemm il-biċċa l-kbira ta' dawn id-dispożizzjonijiet mhumiex limitati fiż-żmien, jeħtieġu finanzjament mill-baġit fit-tul tal-UE. L-infiq tal-PAK jammonta għal madwar 34.5% tal-baġit tal-UE għall-2020 . Il-pożizzjoni tal-Parlament Il-Parlament irid li din il-leġiżlazzjoni tagħti prevedibbiltà, stabbiltà u kontinwità finanzjarja lill-bdiewa, speċjalment fid-dawl tal- pandemija tal-COVID-19, li kellha impatt sinifikanti fuq is-settur agroalimentari . Reċentement, il-Membri tal-PE qablu dwar il-pożizzjoni ta' negozjar tagħhom fin-negozjati dwar ir-riforma tal-PAK għall-2021–2027, li tinkludi appoġġ lill-bdiewa b'azjendi agrikoli żgħar u lill-bdiewa żgħażagħ, appoġġ lill-bdiewa fi kriżijiet u l-promozzjoni ta' prattiki favur il-klima . Informazzjoni addizzjonali Briefing tal-PE: Dispożizzjonijiet tranżitorji għall-PAK għall-perjodu ta' wara l-2020 Briefing tal-EPRS: Appoġġ lill-bdiewa tal-UE għall-kriżi tal-coronavirus Il-Kummissjoni Ewropea: il-Politika Agrikola Komuni Il-Kummissjoni Ewropea: Il-Politika Agrikola Komuni wara l-2020 Il-bini ta' sistema tal-ikel sostenibbli: l-istrateġija tal-UE L-Istrateġija mill-Għalqa sal-Platt u l-Istrateġija għall-Bijodiversità: Inżidu l-livell ta' ambizzjoni tal-Ewropa Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF